Publication: Magyar Közlöny
Issue: MK-2010-4 (Year: 2010, Number: 4)
Era: contemporary
Section: lebonyolításáról szóló 18/2009. (VIII. 6.) MNB rendelet (a továb biak ban: MNB rendelet) 29. §-a szerinti felhatalmazó
Paragraph Index: 680

(1) Ha az ingó dolgon vagy az ingatlanon más személynek már bejegyzett jelzálogjoga van, minden esetben egyedi mérlegelést igényel annak eldöntése, hogy az ingó dolog vagy az ingatlan elfogadható-e a támogatási szerzõdés biztosítékaként. A döntést megelõzõen meg kell vizsgálni a Magyar Közjegyzõ Kamara által vezetett hiteles nyilvántartásban vagy a tulajdoni lapon szereplõ bejegyzett zálogjog által biztosított összeget, valamint a támogatási összeg nagyságát. A bejegyzett zálogjog értéke, valamint a támogatási összeg együttesen nem haladhatja meg a könyv szerinti vagy az értékbecslésben feltüntetett összeg 50%-át. Ha a bejegyzett zálogjoggal biztosított követelés értéke, valamint a támogatás támogatási szerzõdésben meghatározott összege együttesen meghaladja a könyv szerinti vagy az értékbecslésben feltüntetett összeg 50%-át, akkor az ingó dolog vagy az ingatlan biztosítékként csak abban az esetben fogadható el, ha a Minisztériumot a rangsorban megelõzõ zálogjogosult hozzájárul a ranghelycseréhez, és a ranghelycserét köve tõen a Minisztérium javára bejegyzett zálogjoggal biztosított követelés és a Minisztériumot a rangsorban megelõzõ zálogjogosult követelései együttesen nem haladják meg az ingó dolog vagy az ingatlan könyv szerinti vagy az értékbecslésben feltüntetett értékének 50%-át.

Source: https://magyarkozlony.hu/hivatalos-lapok/4f0f2918284629bc3803d33f685ca40ba4434d85/dokumentumok/714252b89536690782f7200d6b0e61a2f5777ac1/letoltes